CELEX: 62011CN0433
Language: el
Date: 2011-08-22 00:00:00
Title: Υπόθεση C-433/11: Αίτηση για την έκδοση προδικαστικής αποφάσεως, την οποία υπέβαλε το Krajský súd de Prešov (Σλοβακία) στις 22 Αυγούστου 2011 — SKP κατά Kveta Polhošová

19.11.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 340/7
            
         Αίτηση για την έκδοση προδικαστικής αποφάσεως, την οποία υπέβαλε το Krajský súd de Prešov (Σλοβακία) στις 22 Αυγούστου 2011 — SKP κατά Kveta Polhošová
   (Υπόθεση C-433/11)
   2011/C 340/12
   Γλώσσα διαδικασίας: η σλοβακική
   
      Αιτούν δικαστήριο
   
   Krajský súd de Prešov (Σλοβακία)
   
      Διάδικοι στην υπόθεση της κύριας δίκης
   
   
      Εκκαλούσα: SKP
   
      Εφεσίβλητη: Kveta Polhošová
   
      Προδικαστικά ερωτήματα
   
   
               1)
            
            
               Πρέπει στα άρθρα 5 έως 9 της οδηγίας 2005/29/ΕΚ του Ευρωπαϊκού Κοινοβουλίου και του Συμβουλίου, της 11ης Μαΐου 2005, για τις αθέμιτες εμπορικές πρακτικές των επιχειρήσεων προς τους καταναλωτές στην εσωτερική αγορά (1), να δοθεί η ερμηνεία ότι ως αθέμιτη εμπορική πρακτική πρέπει να θεωρείται και η εκ μέρους επιχειρήσεως εκχώρηση απαιτήσεων έναντι καταναλωτών σε πρόσωπο που έχει κηρυχθεί σε πτώχευση, οσάκις δεν εξασφαλίζεται στους καταναλωτές η απόδοση των εξόδων της ένδικης διαδικασίας που κινείται για διαφορά από σύμβαση συναφθείσα με καταναλωτή;
            
         
               2)
            
            
               Στην περίπτωση κατά την οποία δοθεί στο προηγούμενο ερώτημα η απάντηση ότι αντιβαίνει προς το δίκαιο της Ευρωπαϊκής Ένωσης η εκχώρηση απαιτήσεων έναντι καταναλωτών, για τον σκοπό της δικαστικής επιδιώξεώς τους, σε πρόσωπο που έχει κηρυχθεί σε πτώχευση:
               
                           α)
                        
                        
                           Δύναται να δοθεί στο άρθρο 47 του Χάρτη των θεμελιωδών δικαιωμάτων της Ευρωπαϊκής Ένωσης η ερμηνεία ότι δεν εμποδίζει δικαιοδοτικό όργανο να μην εφαρμόσει, για λόγους προστασίας των καταναλωτών, την εκ του νόμου προβλεπόμενη απαλλαγή του συνδίκου πτωχεύσεως από την υποχρέωση καταβολής του ενιαίου δικαστικού τέλους και, ενδεχομένως, να κηρύξει, χωρίς τούτο να συνιστά προσβολή του δικαιώματος ένδικης προστασίας του συνδίκου πτωχεύσεως, την κατάργηση της ένδικης διαδικασίας λόγω μη καταβολής του ενιαίου δικαστικού τέλους για την κατάθεση της αγωγής;
                        
                     
                           β)
                        
                        
                           Αποκλείουν τα άρθρα 6, παράγραφος 1, και 7, παράγραφος 1, της οδηγίας 93/13/ΕΟΚ του Συμβουλίου, της 5ης Απριλίου 1993, σχετικά με τις καταχρηστικές ρήτρες των συμβάσεων που συνάπτονται με καταναλωτές (2), την εφαρμογή διατάξεως του εθνικού δικαίου προβλέπουσας την απαλλαγή του συνδίκου πτωχεύσεως από την υποχρέωση καταβολής του ενιαίου δικαστικού τέλους, στην περίπτωση κατά την οποία, άνευ της αθέμιτης εμπορικής πρακτικής, ο ενάγων δεν θα απηλλάσσετο της καταβολής του εν λόγω τέλους και, λόγω καταργήσεως της ένδικης διαδικασίας, θα απεφεύγετο η δίκη που αφορά υποχρέωση απορρέουσα από καταχρηστική ρήτρα;
                        
                     
         
      (1)  Οδηγία 2005/29/ΕΚ του Ευρωπαϊκού Κοινοβουλίου και του Συμβουλίου, της 11ης Μαΐου 2005, για τις αθέμιτες εμπορικές πρακτικές των επιχειρήσεων προς τους καταναλωτές στην εσωτερική αγορά και για την τροποποίηση της οδηγίας 84/450/ΕΟΚ του Συμβουλίου, των οδηγιών 97/7/ΕΚ, 98/27/ΕΚ, 2002/65/ΕΚ του Ευρωπαϊκού Κοινοβουλίου και του Συμβουλίου και του κανονισμού (ΕΚ) αριθ. 2006/2004 του Ευρωπαϊκού Κοινοβουλίου και του Συμβουλίου («οδηγία για τις αθέμιτες εμπορικές πρακτικές») (ΕΕ L 149, σ. 22).
   
      (2)  ΕΕ L 95, σ. 288.